नन्ती : बड़ा हुनरी जीव ऐ भाइया! बड़ा करामाती। पंज-दस रपे रोज पैदा करी लैन्दा ई। उमर होई गेई ऐ इयै रूप-बरूप बनान्दे। बसदे घरै दा हा। पर जूए च घर-कुल्ला बेची-बट्टी खादा। फी दर्जी दा कम्म सिक्खन लगे तां उस्ताद हुन्दी मशीन गै चुक्की लेई गे ते कुतै जाई बेची। फी लारियें दे अड्डे पर रेड़ी लान्दा रेआ। ओ कम्म बी रास नेईं आया तां इक डमरू लेई आया ते दंद-मंजन बेचदा रेआ। फी सुनेआ कुतै ठेके लैने दा कम्म करदा ऐ। ते हून कप्फनै ए पखंड बनाई लैता।